cyanic-selkie/wikianc huggingface dataset:
হ্যারি লি
ইংল্যান্ডে প্রত্যাবর্তন
বিশ্বযুদ্ধে আঘাতপ্রাপ্তির ক্ষত বহমান থাকলেও এবং ১৯১৯ সালে কাউন্টি ক্রিকেট পুণরায় শুরু হলে তিনি মহারাজার কাজ থেকে ছুটি নেন। ইংল্যান্ডে ফিরে মিডলসেক্সের পক্ষে পুণরায় খেলোয়াড়ী জীবন শুরু করেন। কাউন্টি চ্যাম্পিয়নশীপের খেলাগুলো দুই দিনের মধ্যে সীমাবদ্ধ রাখা হয়। পরীক্ষামূলকভাবে এ খেলাগুলো হ্যারি লি’র কাছে মনঃপুত হয়নি। তিনি একে ‘দুঃস্বপ্নের মৌসুমরূপে’ আখ্যায়িত করেন। এ ধরনের ক্ষুদ্রতর খেলা আয়োজন করা সত্ত্বেও প্রথমবারের মতো তিনি তার খেলোয়াড়ী জীবনে সহস্র রানের মাইলফলক স্পর্শ করেন। মিডলসেক্স দলে তাকে নিয়মিত সদস্যের মর্যাদা দেয়া হয়। ঐ মৌসুমে চারটি শতরানের ইনিংস খেলেছিলেন তিনি। তন্মধ্যে, ওভালে সারের বিপক্ষে অর্থ তহবিল সংগ্রহের খেলায় উভয় ইনিংসে করেছিলেন। প্রথম ইনিংসে ১৬৩ রান তুলেন। এ পর্যায়ে জ্যাক হার্নের সাথে দ্বিতীয় উইকেটে ২২৬ রান সংগ্রহ করেন। দ্বিতীয় ইনিংসে করেন ১২৬ রান। ঐ মৌসুমে তিনি ৪০.৭৬ গড়ে রান তুলেন। খেলোয়াড়ী জীবনে তিনবার ৪০ গড়ে রান সংগ্রহের এটি প্রথমবার ছিল। ১৯২০ সালে চ্যাম্পিয়নশীপের খেলা তিনদিনে গড়ায়। এ মৌসুমে ব্যাটসম্যান হিসেবে সর্বাধিক সফলতা পান। মে মাসের মাঝামাঝি সময়ে উপর্যুপরী শতরান করেন। লর্ডসে ওয়ারউইকশায়ারের বিপক্ষে ১০২, ও তারপর একই মাঠে সাসেক্সের বিপক্ষে ১১৯ রান করেন। তন্মধ্যে, সাসেক্সের বিপক্ষে মিডলসেক্সের শীর্ষসারির চারজন ব্যাটসম্যানদের প্রত্যেকেই শতরান করেছিলেন। হ্যারি লি’র ১১৯ রানের পাশাপাশি পেলহাম ওয়ার্নার ১৩৯, নাইজেল হেগ ১৩১ ও হার্ন ১১৬ রানে অপরাজিত থাকা অবস্থায় দলের ইনিংস ঘোষণা করা হয়। চারজন ব্যাটসম্যানের শতরান করার ঘটনা প্রথম-শ্রেণীর ক্রিকেটে এটিই প্রথম ছিল। পরবর্তীতে, সাউদাম্পটনে হ্যাম্পশায়ারের বিপক্ষে তিন বছর পর অবশ্য এইচ. এল. ডেলস, এইচ. ডব্লিউ. লি, জে. ডব্লিউ. হার্ন ও ই. হেনড্রেন এ কৃতিত্বের সাথে নিজেদেরকে যুক্ত করেছিলেন। এছাড়াও, ঐ খেলায় তিনি এগারো উইকেট দখল করেছিলেন। প্রথম ইনিংসে পাঁচটি ও দ্বিতীয় ইনিংসে ছয় উইকেট লাভের মাধ্যমে প্রথমবারের মতো খেলায় দশ উইকেট লাভের কৃতিত্ব প্রদর্শন করেন। ফলশ্রুতিতে, মিডলসেক্সের আটজন ক্রিকেটারের অন্যতম হিসেবে একই খেলায় শতরানের পাশাপাশি দশ উইকেটের সন্ধান পেয়েছেন। পরের মাসে সাউদাম্পটনের কাউন্টি গ্রাউন্ডে হ্যাম্পশায়ারের বিপক্ষে প্রথম দ্বি-শতরানের ইনিংস খেলেন। ২২১ রানে অপরাজিত থাকা অবস্থায় মিডলসেক্স ইনিংস ঘোষণা করে। দ্বিতীয় ইনিংসেও তিনি অপরাজিত থাকেন। এরফলে, খেলার পুরোটা সময় পিচে অবস্থান করেছিলেন তিনি। সবমিলিয়ে ১৯২০ সালে প্রথম-শ্রেণীর ক্রিকেটে ৪৩.৩৭ গড়ে ১,৫১৮ রান সংগ্রহ করেছিলেন। কাউন্টি চ্যাম্পিয়নশীপে মিডলসেক্সের ব্যাটসম্যানদের মধ্যে রান সংগ্রহ ও গড়ের দিক দিয়ে তৃতীয় স্থানে অবস্থান করেন। এরফলে, কাউন্টি দলটি স্বল্প ব্যবধানে তাদের শেষ খেলায় শেষ অধিবেশনে জয়ের সন্ধান পায়। এইচ. এস. অ্যাল্থাম ও ই. ডব্লিউ. সোয়ানটনের ‘এ হিস্ট্রি অব ক্রিকেট’ গ্রন্থে ঐ মৌসুমে লি’র অল-রাউন্ডারের দক্ষ প্রদর্শনীর কথা তুলে ধরা হয়। রানের পাশাপাশি ২২.৪০ গড়ে ৪০ উইকেট পান।
দক্ষিণ আফ্রিকা গমন
হ্যারি লি’র সুন্দর ক্রীড়াশৈলীর কারণে ১৯২০-২১ মৌসুমের শীতকালে অস্ট্রেলিয়া সফরের জন্যে দলে রাখা হয়। তবে, এক পর্যায়ে তাকে বাদ দেয়া হয়। এর পরিবর্তে দক্ষিণ আফ্রিকায় অনেকগুলো সফরের প্রথমটিতে যান ও ঐ দেশে খেলেন ও প্রশিক্ষণ কার্যে নিযুক্ত থাকেন। জোহেন্সবার্গের ওয়ান্ডারার্স ক্লাব থেকে প্রস্তাবনা পান। উপর্যুপরী দ্বিতীয় মৌসুমে ১৯২১ সালে সবগুলো প্রথম-শ্রেণীর খেলায় অংশ নিয়ে দেড় হাজারের অধিক রান সংগ্রহ করেন। এ পর্যায়ে খেলোয়াড়ী জীবনের ব্যক্তিগত সর্বোচ্চ রান তুলেন। নটিংহ্যামশায়ারের বিপক্ষে ২৪৩ রানের অপরাজিত ইনিংস খেলেন। ছয় ঘণ্টারও অধিক সময় নিয়ে এ সংগ্রহ করে মিডলসেক্স দলকে ইনিংস ব্যবধানে বিজয়ে ভূমিকা রাখেন। ঐ মৌসুমে তিনি আর একটিমাত্র শতরানের সন্ধান পেয়েছিলেন। সাসেক্সের বিপক্ষে ১২১ রান তুলেন। তবে, নয়বার পঞ্চাশোর্ধ্ব ইনিংস খেলেছিলেন তিনি। তাসত্ত্বেও বোলার হিসেবে তিনি তার সেরা মৌসুম অতিবাহিত করেন। ১৯.৬৬ গড়ে ৭২টি প্রথম-শ্রেণীর উইকেট লাভ করেন। এ সংগ্রহটি তার খেলোয়াড়ী জীবনের সেরা ছিল। মিডলসেক্স দল আরও একবার কাউন্টি চ্যাম্পিয়নশীপের শিরোপা জয় করে। ব্যাটিং ও বোলিংয়ে তৃতীয় স্থান দখল করেন। তন্মধ্যে, হার্ন ও হেনড্রেন ব্যাটসম্যান হিসেবে তার তুলনায় এগিয়েছিলেন। আর, বোলারদের মধ্যে জ্যাক ডারস্টন ও নাইজেল হেগ অধিক উইকেট লাভ করেন।
এ মৌসুম শেষে তিনি আরও একবার দক্ষিণ আফ্রিকা গমন করেন। এ পর্যায়ে ব্লুমফন্তেইনের সেন্ট অ্যান্ড্রুজ স্কুল ও গ্রে কলেজের উভয় প্রতিষ্ঠানে কোচের ভূমিকায় অবতীর্ণ হন। উইজডেন ক্রিকেটার্স অ্যালমেনাকে তার শোকসংবাদে মন্তব্য করা হয় যে, ১৯২১ সালের পর তার সেরা বছরগুলো গত হয়ে যায়।
পরবর্তী কয়েকবছর হ্যারি লি’র খেলার মান দূর্বলমানের ছিল। ১৯২৩ থেকে ১৯২৫ সাল অবধি ব্যাট হাতে ২৫-এর কম গড়ে রান তুলেন। কেবলমাত্র খেলোয়াড়ী জীবনে তিনবার সহস্র রান সংগ্রহের ন্যায় মাইলফলকের প্রথমটি স্পর্শ করতে পেরেছিলেন। খেলোয়াড়ী জীবনের দ্বিতীয়বারের মতো চারজন শীর্ষসারির ব্যাটসম্যানদের সাথে তিনিও শতরান করতেন। সাউদাম্পটনে হ্যামশায়ারের বিপক্ষে লি ১০৭, উদ্বোধনী সঙ্গী হিউ ডেলস ১০৩, হার্ন ২৩২ ও হেনড্রেন ১৭৭ রান অপরাজিত থাকলে মিডলসেক্স ৬৪২ রানে ইনিংস ঘোষণা করে। ১৯২৩ সালে নিজস্ব সেরা বোলিং পরিসংখ্যান দাঁড় করান। চেল্টেনহামের কলেজ গ্রাউন্ডে গ্লুচেস্টারশায়ারের বিপক্ষে খেলার প্রথম ইনিংসে ৮/৩৯ পান। এরপর, দ্বিতীয় ইনিংসে তিনি আরও চার উইকেট লাভ করে মিডলসেক্স দলকে আট উইকেটের বিজয়ে প্রভূতঃ ভূমিকা রাখেন। ঐ মৌসুমে তিনি তৃতীয় ও শেষবারের মতো ৫০ উইকেটের সন্ধান পান। এ পর্যায়ে মিডলসেক্স দলে তিনি তৃতীয় বোলার হিসেবে ব্যবহৃত হয়েছিলেন।
১৯২৩-২৪ কিংবা ১৯২৪-২৫ মৌসুমের কোনবারই দক্ষিণ আফ্রিকা গমনের সুযোগ পাননি। এর প্রধান কারণ ছিল, ১৯২৪ ও ১৯২৫ সালে তার খেলার মান দূর্বলতর ছিল। ১৯২৬ সালে আবারও দক্ষিণ আফ্রিকা গমন করেন। কেপটাউনে উপর্যুপরী তিনটি শীতকালের প্রথমটি কাটান। সাউথ আফ্রিকান কলেজ স্কুলসে প্রশিক্ষণের দায়িত্বে থাকেন। পাশাপাশি কাউন্টি ক্রিকেটের ব্যাটিংয়ের মানেরও উত্তরণ ঘটাতে সচেষ্ট হন। দুই বছর বাদে ১৯২৬ সালে সহস্র রানের মাইলফলক স্পর্শ করতে সক্ষম হন।
সাগর ডাইনী
right|250px|thumb| ফেড্রিক স্যান্ডারের আঁকা (১৮৯৩) দ্যা ভলভা; ভোলুস্পা থেকে
হ্যারি লি
স্বর্ণালী সময়
১৯২৮ ও ১৯২৯ সালে হ্যারি লি তার স্বর্ণালী সময় অতিবাহিত করেন। উভয় মৌসুমেই ৩৫-এর অধিক গড়ে রান তুলেন। প্রথম বছরটিতে ১,৭১৫ ও দ্বিতীয়টিতে ১,৯৯৫ রান সংগ্রহ করেছিলেন। তন্মধ্যে, দ্বিতীয় বছরে খেলোয়াড়ী জীবনের সর্বোচ্চ রান তুলেছিলেন তিনি। কেবলমাত্র একবারই ১৯২৮ সালে পেশাদারী প্লেয়ার্স বনাম জেন্টলম্যানের খেলার জন্যে মনোনীত হন। জুনের শুরুতে ওভালে তিনি ব্যাটিং উদ্বোধনে নেমে ৫৬ রান সংগ্রহ করেন। চূড়ান্ত দিন বৃষ্টির কারণে খেলা আয়োজন করা সম্ভব হয়নি ও খেলাটি ড্রয়ের দিকে গড়ায়।
সাগর ডাইনী
সাগর ডাইনীর ধারণা ইংল্যান্ডের ও অন্যান্য নানা দেশের লোক কাহিনীতে শতকের পর শতক ধরে নানা গল্প তৈরি করে চলছে। ঐতিহ্যগত ভাবে সাগর ডাইনীদের উদয় হয় নাবিকদের মাঝে বা যারা সমুদ্র সংক্রান্ত বাণিজ্য করে তাদের মাঝে। মাঝে মাঝে সাগর ডাইনীদের আবার ডাকিনীবিদ্যার সাথে সম্পর্কীত করা হয় যারা চাঁদ, জোয়ার ও আবহাওয়ার সাথে জড়িত এবং এমন এক ধরনের ঐতিহ্য সৃষ্টি করে যেখানে নারী সাগরকে নিয়ন্ত্রণ করে। কিছু লোক কাহিনীতে সাগর ডাইনীদের অশরীরী বা প্রেত হিসেবে বর্ণনা করা হয়েছে যারা জাহাজ ও নাবিকদের ভাগ্য নিয়ন্ত্রণের ক্ষমতা রাখে।
আল ওয়াক্রাহ স্পোর্টস ক্লাব
আল ওয়াক্রাহ স্পোর্টস ক্লাব (نادي الوكرة الرياضي‎, Al-Wakrah SC; সাধারণত আল ওয়াক্রাহ এসসি অথবা শুধুমাত্র আল ওয়াক্রাহ নামে পরিচিত) হচ্ছে আল ওয়াক্রাহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫৯ সালে আল ওয়াক্রাহ যুব ক্লাব নামে প্রতিষ্ঠিত হয়েছে। ৪০,০০০ ধারণক্ষমতাবিশিষ্ট আল জানুব স্টেডিয়ামে সবজে নীল তরঙ্গ নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় তিনতিন মার্কেস এবং সভাপতির দায়িত্ব পালন করছেন শেখ খলিফা বিন হাসান। কাতারি আক্রমণভাগের খেলোয়াড় মুহাম্মদ বিন ইত্তু এই ক্লাবের অধিনায়কের দায়িত্ব পালন করছেন।
হ্যারি লি
স্বর্ণালী সময়
১৯২৯ সালে দ্বিতীয়বারের মতো খেলার উভয় ইনিংসে শতরানের সন্ধান পান। ল্যাঙ্কাশায়ারের শক্তিশালী বোলিং আক্রমণ রুখে দিয়ে ১২৪ ও অপরাজিত ১০৫ রানের ইনিংস খেলেছিলেন তিনি। ঐ মৌসুমের শেষদিকে নিজস্ব তৃতীয় ও সর্বশেষ দ্বি-শতরানের ইনিংস খেলেন। ওভালে সারের বিপক্ষে ২২৫ রান তুলেন। এ পর্যায়ে দ্বিতীয় উইকেটে গাবি অ্যালেনের সাথে ৩১৯ রানের জুটি গড়েছিলেন তিনি। ১৯২৯ সালে কাউন্টি চ্যাম্পিয়নশীপে মিডলসেক্সের পক্ষে ১,৬১৭ রান তুলে দলের সর্বোচ্চ রান সংগ্রাহকে পরিণত হন। তবে, হার্ন ও হেনড্রেন সহস্র রান তুলে গড়ের দিকে এগিয়েছিলেন।
পরের মৌসুমে ২৬.০৫ গড়ে ১,৪৮৫ রান সংগ্রহ করেন। এ মৌসুমে অন্য যে-কোন সময়ের তুলনায় সর্বাধিক ৩৪ খেলায় অংশ নেন। কেবলমাত্র একবার শতরানের ইনিংস খেলতে পেরেছিলেন। টানটনের কাউন্টি গ্রাউন্ডে সমারসেটের বিপক্ষে ১৫০ রান সংগ্রহ করেন।
আল ওয়াক্রাহ স্পোর্টস ক্লাব
ঘরোয়া ফুটবলে, আল ওয়াক্রাহ এপর্যন্ত ১০টি শিরোপা জয়লাভ করেছে; যার মধ্যে ২টি কাতার স্টার্স লিগ, ২টি কাতারি দ্বিতীয় বিভাগ এবং ১টি কাতারি স্টার্স কাপ শিরোপা রয়েছে। ওয়াহিদ মুহাম্মদ, আহমেদ ফাদিল, আলু হুসাইন রিহিমা, সেবাস্তিয়ান সায়েস এবং মহসিন মুতাওয়ালির মতো খেলোয়াড়গণ আল ওয়াক্রাহের জার্সি গায়ে মাঠ কাঁপিয়েছেন।
হ্যারি লি
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যারি লি। ১৩ ফেব্রুয়ারি, ১৯৩১ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩০-৩১ মৌসুমের শীতকালে দক্ষিণ আফ্রিকার সেন্ট অ্যান্ড্রুজ কলেজ ও রোডস বিশ্ববিদ্যালয়ে প্রশিক্ষক হিসেবে নিযুক্ত হন। ১৯৩০-৩১ মৌসুমের শীতকালে এমসিসি দল দক্ষিণ আফ্রিকায় পদার্পণ করে। আঘাত ও অসুস্থতার কবলে পড়ে দলটি। বিভিন্ন কারণে দলের সাতজন নিয়মিত খেলোয়াড়ের অনুপস্থিতি ছিল। ইংল্যান্ড দলের অধিনায়ক পার্সি চ্যাপম্যান লিকে প্রশিক্ষণে দায়িত্ব থেকে ছুটি নিয়ে সফররত দলের সাথে যুক্ত হবার অনুরোধ জানান। তিনি অনুমিত নিয়েছেন ভেবে নাটালের বিপক্ষে তাকে প্রথম খেলার সুযোগ দেয়া হয়। একমাত্র ইনিংসে তিনি ১৪ রান সংগ্রহ করেছিলেন। এরপর তিনি আরও তিনটি প্রস্তুতিমূলক খেলায় অংশ নেন। দুইবার চল্লিশের কোটায় অবস্থান করলেও এ সফরে কোনটি অর্ধ-শতরানের ইনিংস খেলেননি।
সিরিজের চতুর্থ টেস্টে একমাত্র খেলায় অংশ নেন হ্যারি লি। বব ওয়াটের সাথে ইনিংস উদ্বোধনে নেমে ১৮ ও ১ রান সংগ্রহ করতে সমর্থ হন। খেলাটি ড্রয়ে পরিণত হয়। খেলা চলাকালীন এমসিসি কর্তৃপক্ষ একটি স্কুলের সাথে যোগাযোগ করে জানতে পারেন যে, তিনি অনুমতিবিহীন অবস্থায় খেলে চুক্তিভঙ্গ করেছেন। লি তার বিরুদ্ধে আনীত অভিযোগ অস্বীকার করেন। বিদ্যালয়ের ক্রীড়াশিক্ষক জ্যাক হোয়াইটকে বলেছেন যে, তিনি অনুমতি নিয়েছেন। তবে, এমসিসি তার অবস্থানে অনড় থাকে ও ক্ষমাপ্রার্থনা না করা পর্যন্ত তিনি ইংল্যান্ডের ক্যাপ ও ব্লেজার পরিধান করতে পারবেন না। লি ক্ষমা চাওয়ার বিষয়টি প্রাধান্য দেননি এবং ক্যাপ কিংবা ব্লেজার লাভ করেননি। তবে, সমঝোতা হওয়ায় জ্যাক হবস তাকে দেন।
অবসর
১৯৩০-এর দশকের শুরুতে চল্লিশ বছর বয়সী হ্যারি লি মিডলসেক্স দলের নিয়মিত সদস্য হিসেবে খেলতে থাকেন। ১৯৩১ সালে দুইটি শতরানের ইনিংসসহ ৩০.০২ গড়ে ১,২৯১ রান তুলেন। তার উভয় ভ্রাতা জ্যাক লি ও ফ্রাঙ্ক লি ঐ মৌসুমের প্রথম-শ্রেণীর ক্রিকেটে শতরানের ইনিংস খেলেন। সমারসেটের সদস্যরূপে জ্যাক লি নর্দাম্পটনশায়ারের বিপক্ষে ১১৩ রান তুলেন। সমারসেটের সদস্যরূপে ফ্রাঙ্ক লি সাসেক্সের বিপক্ষে শুরু থেকে শেষ পর্যন্ত ব্যাটিং করে ১৩৪ রানে অপরাজিত থাকেন। একই মৌসুমে প্রথম-শ্রেণীর ক্রিকেটের পেশাদারী পর্যায়ে তিন ভ্রাতার শতরানের কৃতিত্বের এটিই প্রথম ঘটনা ছিল। দুই বছর বাদে তিন ভাই একটি ডিসমিসালের সাথে নিজেদের জড়িত রাখেন। জ্যাকের বোলিংয়ে হ্যারি লি ৮২ রানে ফ্রাঙ্কের কটে পরিণত হন।
খেলোয়াড়ী জীবন শেষ করার পর প্রায় সরাসরি আম্পায়ার হিসেবে আত্মপ্রকাশ ঘটান। এমসিসির প্রথম-শ্রেণীবিহীন খেলা পরিচালনা করেন। মিডলসেক্স বরাবর পরবর্তী মৌসুমে প্রথম-শ্রেণীর খেলা পরিচালনার জন্যে আবেদন করেন ও তা মঞ্জুর হয়। কাউন্টি দলগুলোর অধিনায়কদের কাছ থেকে অনুমোদিত হবার পর ১৯৩৫ থেকে ১৯৪৬ সাল পর্যন্ত প্রথম-শ্রেণীর ক্রিকেট খেলা পরিচালনা করেন। এরপর তিনি কোচিং জগতের দিকে ধাবিত হন। সমারসেটের ডাউনসাইড স্কুলে ১৯৪৯ থেকে ১৯৫৩ সাল পর্যন্ত কোচ হিসেবে নিযুক্তি পান। জীবনের বাদ-বাকী সময় লর্ডসে নিয়মিতভাবে উপস্থিত থাকতেন। ১৯৮১ সালে মৃত্যুকালীন তিনি ইংল্যান্ডের দ্বিতীয় বয়োজ্যেষ্ঠ জীবিত টেস্ট ক্রিকেটারের মর্যাদা পেয়েছিলেন।
২১ এপ্রিল, ১৯৮১ তারিখে ৯০ বছর বয়সে লন্ডনের ওয়েস্টমিনস্টার এলাকায় হ্যারি লি’র দেহাবসান ঘটে।
খেলার ধরন
হ্যারি লি তার নিজস্ব ভাষায় মন্তব্য করেন যে, জ্যাক হার্ন কিংবা ডেনিস কম্পটনের ন্যায় প্রতিভাবান তরুণ খেলোয়াড় ছিলেন না; বরঞ্চ সাধারণমানের গড়পড়তা কাউন্টি ক্রিকেটার ছিলেন। তার এ বক্তব্য সত্ত্বেও, তিনি মিডলসেক্সের পক্ষে প্রথম-শ্রেণীর ক্রিকেটে ১৮,৫৯৪ রান তুলেন। এ সংখ্যাটি সর্বকালের তালিকায় একাদশ ছিল। কাউন্টি দলটির পক্ষে মাত্র সতেরোজন ক্রিকেটারের অন্যতম হিসেবে ৫,০০০-এর অধিক রান ও ৩০০-এর অধিক উইকেট পেয়েছেন।
এইচ. এস. অ্যাল্থাম ও ই. ডব্লিউ. সোয়ানটন মন্তব্য করেন যে, এ সংখ্যার মাধ্যমেই তার গুরুত্বতা বোঝা যায়। ঐ সময়ে লর্ডসের পিচ ব্যাটসম্যানদের অনুকূলে ছিল না ও তার খেলোয়াড়ী জীবন ব্যাটসম্যানদের স্বর্গ হিসেবে অন্যান্য মাঠের পিচে খেলার মাধ্যমে তার মূল্য সঠিকভাবে উপলব্ধ হয়। তার ব্যাটিং উল্লেখযোগ্যভাবে গুটিয়ে থাকতো ও লেগ সাইডেই তিনি রান সংগ্রহে তৎপরতার স্বাক্ষর রাখতেন। তার খেলার ধরন তেমন দর্শনীয় ছিল না। তবে, কার্যকর ছিল। হার্ন ও হেনড্রেনের খেলা ক্রিকেটবোদ্ধাদের কাছে বেশ বর্ণাঢ্যময় হলেও লি তার দৃঢ়তা ও সাহসের কারণে প্রশংসিত হবেন।
প্রমোদ্যা বিক্রমাসিংহে
গলাগে প্রমোদ্যা বিক্রমাসিংহে (ප්‍රමෝද්‍ය වික්‍රමසිංහ; জন্ম: ১৪ আগস্ট, ১৯৭১) মাতারা এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম-ফাস্ট বোলার ছিলেন। এছাড়াও ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবে প্রতিনিধিত্ব করেছেন প্রমোদ্যা বিক্রমাসিংহে।
প্রারম্ভিক জীবন
সুন্দর পেস বোলিংয়ের অধিকারী হলেও তার নিখুঁত বোলিংয়ের ধারাবাহিকতা ছিল না। ১৯৮৯ সালে যুব এশিয়া কাপ চ্যাম্পিয়নশীপে অংশগ্রহণের মাধ্যমে তার আন্তর্জাতিক ক্রিকেটে সম্পৃক্ততা ঘটে। এরপর তিনি ১৯৯১ সালে ইংল্যান্ড সফরে যান। ১৯৯২ সালে প্রথমবারের মতো এক ইনিংসের সবগুলো উইকেট দখল করেন। কালুতারার বিপক্ষে অনুষ্ঠিত ঐ খেলায় তার বোলিং পরিসংখ্যান ছিল ১০/৪১।
খেলোয়াড়ী জীবন
ডিসেম্বর, ১৯৯০ সালে কলকাতায় অনুষ্ঠিত এশিয়া কাপের তৃতীয় খেলায় বাংলাদেশের বিপক্ষে ওডিআই অভিষেক হয়। মার্চ, ১৯৯৯ সালে জামশেদপুরে পাকিস্তানের বিপক্ষে অনুষ্ঠিত ওডিআইয়ে নিজস্ব সেরা ৪/৪৮ লাভ করেন। ডিসেম্বর, ১৯৯১ সালে পাকিস্তান সফরে শিয়ালকোটে অনুষ্ঠিত প্রথম টেস্টে তার টেস্ট অভিষেক ঘটে। নভেম্বর, ১৯৯৯ সালে স্বাগতিক জিম্বাবুয়ের বিপক্ষে নিজস্ব সেরা ৬/৬০ লাভ করেন।
১৯৯২, ১৯৯৬ ও ১৯৯৯ সালের ক্রিকেট বিশ্বকাপে অংশগ্রহণ করেছেন তিনি। তন্মধ্যে, ১৯৯৬ সালে তার দল বিশ্বকাপের শিরোপা জয় করেছিল। ২০০০ সাল পর্যন্ত দলে নিয়মিতভাবে খেলেন। কিন্তু কাঁধের অস্ত্রোপচারের কারণে তার খেলোয়াড়ী জীবনে কালো থাবা নেমে আসে। এরপর থেকেই তাকে দলে অনিয়মিতভাবে অংশগ্রহণ করতে দেখা যায়।
ডন বস্কো কলেজ অফ আর্টস অ্যান্ড সায়েন্স, কারাইকাল
ডন বস্কো কলেজ অফ আর্টস অ্যান্ড সায়েন্স, কারাইকাল হল একটি ডিগ্রি কলেজ যা পুদুচেরির কারাইকাল-এ অবস্থিত। এটি ১৯৬১ সালে প্রতিষ্ঠিত হয়েছিল। কলেজটি পন্ডিচেরি বিশ্ববিদ্যালয়ের অধিভুক্ত। এই কলেজে কলা, বাণিজ্য ও বিজ্ঞানের  বিভাগের কোর্স চালু রয়েছে।
স্বীকৃতি
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
বাবাসাহেব পুরন্দরে
বলবন্ত মোরেশ্বর পুরন্দরে (बळवंत मोरेश्वर पुरंदरे) একজন বিখ্যাত মারাঠি সাহিত্যিক ও ইতিহাসবিদ। তিনি হিন্দু ধর্মের মান্যতা অনুযায়ী একটি পবিত্র দিন নাগ পঞ্চমীর দিন ২৯ জুলাই, ১৯২২ সালে পুণেতে জন্মগ্রহণ করেন।
ব্যক্তিগত জীবন
বলবন্ত মোরেশ্বর পুরন্দরে যিনি বাবাসহেব পুরন্দরে নামে বেশি পরিচিত। তিনি ১৯২২ সালে পুণে জেলার সাসওয়ার নামক একটি গ্রামে জন্ম গ্রহণ করেন।
কর্মজীবন
বাবাসাহেব পুরন্দরে তার প্রথম লেখা থিঙ্গয়্যা নামক একটি বই যেটি ছত্রপতি শিবাজীর প্রাথমিক জীবনের উপর ভিত্তি করে লিখিত। তারপর তিনি একএকে আরও অনেক বই লেখেন। কিন্তু তিনি জনপ্রিয়তা পান জনতা রাজা নাটক, শিবাজী ও বিভিন্ন পেশওয়াদের জীবনী বা তার উপর ভিত্তি করে লেখা বিভিন্ন বই লিখার ফলে।
সংগ্রামী জীবন
১৯৪৭ সালে ভারতের স্বাধীনতা প্রাপ্তির পরও পর্তুগিজরা গোয়া, চন্দননগর ও দাদরা ও নগর হাভেলি ইত্যাদি ভারতের অংশগুলি তারা ছাড়তে চায়নি। এর জন্য দাদরা ও নগর হাবেলীতে সুধির ফড়কের নেতৃত্বে বাবাসাহেব ও আরও অন্যান্যর আন্দোলন করেছিলেন।
পুরস্কার ও সম্মান
বাবাসাহেব পুরন্দরে তার জীবনে কয়েকটি পুরস্কার দ্বারা সম্মানিত হন, সে সবের মধ্যে মধ্যপ্রদেশ সরকার প্রদত্ত কালিদাস সম্মান এবং মহারাষ্ট্র সরকার প্রদত্ত মহারাষ্ট্র ভূষণ পুরস্কার অন্যতম।
তথ্যসূত্র
১৯২২-এ জন্ম
উদারা জয়াসুন্দরা
মাদুরাবেলাগে ডন উদারা সুপেক্ষা জয়াসুন্দরা (උදාර ජයසුන්දර; জন্ম: ৩ জানুয়ারি, ১৯৯১) মিনুয়ানগোদা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কালে থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে রাগামা ক্রিকেট ক্লাব ও শ্রীলঙ্কা নেভি স্পোর্টস ক্লাবের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, মাঝে-মধ্যে লেগ ব্রেক বোলিং করে থাকেন উদারা জয়াসুন্দরা।
প্রথম-শ্রেণীর ক্রিকেট
আনন্দ কলেজে অধ্যয়ন করেছেন তিনি। বিখ্যাত ক্রিকেটার ব্রায়ান লারাকে আদর্শ হিসেবে মানেন। পেশাদারী পর্যায়ে ক্রিকেটার হবার স্বপ্ন ভেঙ্গে গেলে ব্যবসায় জগতে প্রবেশ করার ইচ্ছে রয়েছে তার। ২০০৯ সাল থেকে প্রথম-শ্রেণীর খেলোয়াড়ী জীবন চলমান রয়েছে তার। বামহাতি ব্যাটসম্যান উদারা জয়াসুন্দরা নিউজিল্যান্ডে অনুষ্ঠিত ২০১০ সালর অনূর্ধ্ব-১৯ ক্রিকেট বিশ্বকাপ খেলার জন্যে মনোনীত হয়েছিলেন। নভেম্বর, ২০০৯ সালে ত্রি-দেশীয় অনূর্ধ্ব-১৯ প্রতিযোগিতায় বাংলাদেশের বিপক্ষে ৮২ রানের ইনিংস খেলেন।
অক্টোবর, ২০১৫ সালে সফররত ওয়েস্ট ইন্ডিয়ান একাদশের বিপক্ষে শ্রীলঙ্কা বোর্ড সভাপতি একাদশের সদস্যরূপে প্রস্তুতিমূলক খেলায় অংশ নেন। ১৪২ রান তুলে দলে শীর্ষ রান সংগ্রাহক হন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন উদারা জয়াসুন্দরা। সবগুলো টেস্টই নিউজিল্যান্ডের বিপক্ষে খেলেছিলেন তিনি। ১০ ডিসেম্বর, ২০১৫ তারিখে ডুনেডিনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ডিসেম্বর, ২০১৫ তারিখে হ্যামিল্টনে একই দলের বিপক্ষে সর্বশেষ টেস্টে অংশ নেন তিনি।
২০১৫-১৬ মৌসুমে শ্রীলঙ্কা দলের সদস্যরূপে নিউজিল্যান্ড গমন করেন। এ সফরেই ১০ ডিসেম্বর, ২০১৫ তারিখে স্বাগতিক নিউজিল্যান্ড দলের বিপক্ষে তার টেস্ট অভিষেক পর্ব সম্পন্ন হয়। ঐ খেলায় তেমন সুবিধে করতে পারেননি তিনি। প্রথম ইনিংসে মাত্র ১ ও দ্বিতীয় ইনিংসে মাত্র ৩ রান তুলতে সক্ষম হন। ডুনেডিনে অনুষ্ঠিত ঐ টেস্টে তার দল ১২২ রানের পরাজয়বরণ করতে বাধ্য হয়।
চেরিশ পেরিউইঙ্কল হত্যাকাণ্ড
চেরিশ পেরিউইঙ্কল (২৪ ডিসেম্বর ২০০৪-২২ জুন ২০১৩) ফ্লোরিডার জ্যাকসনভিলের একটি 8 বছর বয়সী মেয়ে ছিল। তাকে ২০১৩ সালের ২১ জুনে ওয়ালমার্ট থেকে অপহরণ করা হয়েছিল। সিসিটিভি ক্যামেরায় তাকে দেখা গিয়েছিল ডোনাল্ড জেমস স্মিথ (জন্ম ৪ সেপ্টেম্বর ১৯৫৬) নামে একজনের সাথে দোকান থেকে বেরিয়ে যেতে। পরে এই স্মিথ চেরিশকে হত্যার দায়ে দোষী সাব্যস্ত হয় এবং তাকে মৃত্যুদণ্ড দেওয়া হয়েছিল।
বিটা ল্যাক্টাম
thumb|180px|Penicillin core structure. thumb|180px|[[Clavulanic acid]] thumb|180px|[[Amoxicillin]] thumb|180px|[[Ampicillin]] thumb|180px|[[Flucloxacillin]] thumb|180px|[[Methicillin]] thumb|180px|[[Dicloxacillin]]
চেরিশ পেরিউইঙ্কল হত্যাকাণ্ড
জীবন এবং হত্যা
২০০৪ সালের ক্রিসমাসের প্রাক্কালে ফ্লোরিডার জ্যাকসনভিলে রেইন পেরিউইঙ্কল এবং বিলি জারেরুর ঘরে চেরিশের জন্ম হয়। তার পিতা মাতার মধ্যে কখনো বিয়ে হয়নি এবং তারা চেরিশের হেফাজন নেওয়ার জন্য লড়াই করছিল।
বিটা ল্যাক্টাম
বিটা ল্যাক্টাম (Beta-lactam) রিং (β-ল্যাক্টাম) হচ্ছে ল্যাক্টাম, যা একটি তিন কার্বন ও এক নাইট্রোজেন বিশিষ্ট অণুর হেটেরোএটোমিক রিং স্ট্রাকচার। ল্যাক্টাম হচ্ছে একটি বৃত্তীয় এমাইড।
চেরিশ পেরিউইঙ্কল হত্যাকাণ্ড
জীবন এবং হত্যা
২০১৩ সালের ২১ জুন রাত ৮টার দিকে, রেইন, চেরিশ এবং তার দুই ছোট বোন কেনাকাটা করতে যায়। যখন প্রথমবার তাদের সাথে ডোনাল্ড স্মিথের ডলার জেনারেলে দেখা হয়, সে তাদের ১৫০ ডলারের ওয়ালমার্ট উপহার কার্ড দিয়ে তাদের সামর্থ্য না থাকা পোশাক কিনে দেওয়ার প্রস্তাব দেয়। পেরিউইঙ্কলরা তখন তার সাদা ভ্যানে উঠে তার সাথে ওয়ালমার্টে যায়, যেখানে তারা পরবর্তী ২ ঘন্টা কেনাকাটা করে। রাত ১০:৩০ টায়, স্মিথ প্রস্তাব দেয় তাদের জন্য ম্যাকডোনাল্ডসের চিজবার্গার আনার এবং চেরিশ তাকে অনুসরণ করে। যাইহোক, নজরদারি ফুটেজ দেখায় যে তারা পরিবর্তে দোকান থেকে বেরিয়ে যায়, তখনই শেষবারের মতো চেরিশকে জীবিত অবস্থায় দেখা গিয়েছিল। প্রায় আধ ঘন্টা পরে, রেইন পুলিশকে ফোন করে জানান যে তার মেয়েকে অপহরণ করা হয়েছে এবং পাঁচ ঘন্টা পরে একটি অ্যাম্বার সতর্কতা জারি করা হয়। পরের দিন সকালে হাইল্যান্ডের ব্যাপটিস্ট চার্চের পিছনে একটি খাঁড়িতে চেরিশের মৃতদেহ পাওয়া যায়। এটা বিশ্বাস করা হয় যে স্মিথ তাকে তার ভ্যানের পিছনে বেঁধে রেখেছিল, যেখানে তাকে যৌন নিপীড়ন করা হয়েছিল এবং শ্বাসরোধ করে হত্যা করা হয়েছিল।
বিটা ল্যাক্টাম
বৈদ্যশালায় প্রয়োজনীয়তা
একাধিক এন্টিবায়োটিক পরিবার গঠনকৃত বিটা-ল্যাক্টাম রিং, প্রধানত পেনিসিলিন, সেফালোস্পোরিন, কার্বাপেনেমস ও মনোব্যাক্টামস, যা মূলত বিটা-ল্যাক্টাম এন্টিবায়োটিক নামে ডাকা হয়। এসকল এন্টিবায়োটিকগুলো ব্যাকটেরিয়ার কোষ প্রাচীর সংশ্লেষণে বাধা প্রদান করে থাকে। বিশেষত গ্রাম-পজিটিভ ব্যাকটেরিয়ার ক্ষেত্রে এর মারাত্মক প্রভাব আছে। যাহোক, ব্যাকটেরিয়া বিটা ল্যাক্টামেজ উৎসেচক নিঃসরণের মাধ্যমে বিটা ল্যাক্টাম এন্টিবায়োটিকের উপর রেজিস্ট্যান্ট হয়।
চেরিশ পেরিউইঙ্কল হত্যাকাণ্ড
স্মিথের গ্রেপ্তার
পুলিশ তৎক্ষণাৎ স্মিথকে অপহরণকারী হিসাবে শনাক্ত করে, তার ভ্যানটি অন্যতম প্রধান কেন্দ্রবিন্দু ছিল। পরের দিন সকাল ৯টার দিকে কর্মকর্তারা আন্তঃরাজ্যটিতে তার ভ্যানটি দেখতে পায় এবং আত্মসমর্পণ করার আগে তাকে কোণঠাসা করে এবং তৎক্ষণাৎ গ্রেপ্তার করা হয়। স্মিথ পুলিশের কাছে স্থানীয় যৌন অপরাধী হিসাবে পরিচিত ছিল যার দীর্ঘ অপরাধের ইতিহাস রয়েছে যার মধ্যে নাবালকদের বিরুদ্ধে অসংখ্য অপরাধও রয়েছে। চেরিশের হত্যার মাত্র তিন সপ্তাহ আগে সে জেল থেকে মুক্তি পেয়েছিল।
বিটা ল্যাক্টাম
ইতিহাস
১৯০৭ সালে হারমান স্টাডিঞ্জার এনিলিনের শিফ্‌ বেজের সাথে বেজাইডিহাইড সাথে ডাইফিনাইলকিটিন [২+২] সাইক্লোএডিশনের মাধ্যমে প্রথম কৃত্রিম বিটা ল্যাক্টাম তৈরি করেনঃ
চেরিশ পেরিউইঙ্কল হত্যাকাণ্ড
বিচার
স্মিথের বিচার ২০১৮ সালের ফেব্রুয়ারিতে শুরু হয়েছিল। সে প্রথম ডিগ্রি হত্যা এবং যৌন অপরাধে দোষী সাব্যস্ত হয় এবং মে ২০১৮ সালে মৃত্যুদণ্ড দেওয়া হয়। হত্যার অপরাধ দৃশ্যের ছবি দেখে বিচারকেরা কান্নায় ভেঙে পড়েছিলেন, এবং প্রতিবাদী পক্ষ ছবিগুলি লুকোনোর চেষ্টা করেছিল। প্রতিরক্ষা অ্যাটর্নি জুলি শ্ল্যাক্স জুরিদের কাঁচা আবেগের দিকে মন না দিয়ে, আইনের দিকে মনোনিবেশ করার আহ্বান জানান।
বিটা ল্যাক্টাম
বিটা-ল্যাক্টাম রেজিস্ট্যান্ট
বিটা ল্যাক্টাম ঔষধের প্রচলিত চিকিৎসায় নির্দিষ্ট কিছু ব্যাকটেরিয়া পাল্টা ব্যবস্থা গ্রহণ করে। বিটা ল্যাক্টামেজ নামের উৎসেচকটি বিভিন্ন ধরনের অনেক ব্যাকটেরিয়াতে থাকে, যা বিটা ল্যাক্টাম রিংকে ধ্বংস করে এবং সক্রিয়ভাবে এন্টিবায়োটিকের কার্যকারিতাকে নষ্ট করে। উৎসেচকটির উদাহরণ হিসেবে ২০০৯ সালের উদ্ঘাটিত এনডিএম-১ উল্লেখ্য। বিটা ল্যাক্টাম ঔষধের ব্যাক্টেরিয়ার রেজিস্ট্যান্টের কারণ হিসেবে অগ্মেন্টিন/ক্লা এমনভাবে তৈরি করা হয় যাতে তা বিটা ল্যাক্টামেজকে নিষ্ক্রিয় করার ক্ষমতা রাখে। অগ্মেন্টিন/ক্লা (বা এফজিপি) এমোক্সিসিলিন ও ক্লাভুলানিক এসিড-এর, (যেটি বিটাল্যাক্টামেজকে নিষ্ক্রিয় করে) সমন্বয়ে গঠিত। ক্লাভুলানিক এসিড বিটা ল্যাক্টামেজকে অপরিবর্তনীয় বন্ধনের মাধ্যমে ঢেকে ফেলে সেভাবে প্রস্তুত করা হয় ও সক্রিয়ভাবে এন্টাগোনিস্ট এমোক্সিসিলিনকে বিটা ল্যাক্টামেজ যাতে বাধাদান করতে না পারে।
চেরিশ পেরিউইঙ্কল হত্যাকাণ্ড
বিচার
২০২১ সালের এপ্রিল মাসে স্মিথ তার সাজার বিরুদ্ধে আপিল করার ব্যর্থ চেষ্টা করে।
রুসেভ (কুস্তিগীর)
মিরস্লাভ বার্নিয়াশেভ (Мирослав Барняшев; জন্ম: ডিসেম্বর ২৫, ১৯৮৪) হলেন একজন বুলগেরীয় পেশাদার কুস্তিগীর, সাবেক ভারোত্তলনকারী এবং দাঁড় টানা খেলোয়াড়। তিনি বর্তমানে অল এলিট রেসলিং এর সাথে চুক্তিবদ্ধ রয়েছেন, যেখানে তিনি মিরো নামে কুস্তি করেন।
মন্বন্তর
হিন্দু সৃষ্টিতত্ত্ব অনুসারে, মন্বন্তর (সংস্কৃত: मन्वन्तर) হ'ল এক চক্রবৃদ্ধ সময় যা মানব জাতির পূর্বসূর একজন মনুর সময়কাল, রাজত্ব বা বয়স চিহ্নিত করে। পুরাণ অনুসারে, মন্বন্তর হ'ল এক এক মনুর অধিকার-কাল। প্রতি মন্বন্তরে সাতজন ঋষি, নির্দিষ্ট দেব-দেবতা, একজন ইন্দ্র, একজন মনু ও রাজা (মনুর পুত্র) সৃষ্ট ও বিনষ্ট হয়। প্রতিটি মন্বন্তর সেই মনু দ্বারা পৃথক হয়, যিনি যে মন্বন্তরে শাসন করেন।   আমরা বর্তমানে চৌদ্দ মন্বন্তরের মধ্যে  সপ্তম মন্বন্তরে রয়েছি, যা বৈবাস্বত মনু দ্বারা শাসিত।
ব্যাপ্তিকাল
হিন্দু পুরাণ মতে, প্রতি মন্বন্তর ৩০৬,৭২০,০০০ বছর ধরে স্থায়ী হয় এবং একাত্তর যুগের চক্র পুনরাবৃত্তি করে। প্রতি কল্পে (ব্রহ্মার দিন) মোট চৌদ্দ মন্বন্তর, যেখানে প্রতি মন্বন্তরে মন্বন্তর-সন্ধ্যা (পনের সংযোগকাল) অনুসরণ করা হয়, এবং প্রতি সন্ধ্যা ১,৭২৮,০০০ বছর স্থায়ী হয়। প্রতি মন্বন্তর-সন্ধ্যা চলাকালীন, পৃথিবী (ভূ-লোক) জলে ডুবে থাকে।
সিদল ভর্তা
বাংলাদেশের উত্তরাঞ্চলের গাইবান্ধা, রংপুর, কুড়িগ্রাম, লালমনিরহাট, ,নীলফামারী, দিনাজপুর, ঠাকুরগাঁও, পঞ্চগড় জেলার জনপ্রিয় মুখরোচক খাবার সিদল ভর্তা। সাধারনত মলা,পুঁটি, টাকি মাছের শুটকি সাথে মানকচুর ডাটা দিয়ে প্রথমে সিদল তৈরি করতে হয়, তারপরে উক্ত সিদলকে বিশেষ প্রক্রিয়ার মাধ্যমে ভর্তার উপযোগী করা হয় ।
সিদল তৈরির সময়
বছরের যে কোন সময় সিদল তৈরি করা যায়, তবে ফেব্রুয়ারি ও মার্চ বাতাসে আর্দ্রতা কম থাকায় সিদল তৈরির জন্য ভাল ।
সিদল তৈরির পদ্ধতি
মলা, বা পুঁটি, অথবা টাকি মাছ প্রথমে ভালো করে ধুয়ে কড়া রোদে শুকিয়ে নিতে হয়। মাছের শুঁটকিগুলো ঢেঁকি বা সামগাইন (বড় আকারের কাঠের হামানদিস্তা) বা শিল-পাটা অথবা ব্লেন্ডারে গুঁড়া করে নিতে হয়। এরপর মানকচুর ডাঁটা ছিলে ধুয়ে নিয়ে কাঁচা অবস্থাতেই ঢেঁকি বা সামগাইন (বড় আকারের কাঠের হামানদিস্তা)অথবা শিল-পাটায় পিষে মানকচুর ডাটার মণ্ড হয়।
মানকচুর ডাটার মণ্ডের সঙ্গে মলা, পুঁটি, টাকি মাছের গুঁড়া, প্রয়োজনমতো খাওয়ার সোডা ধীরে ধীরে সবকিছুর সঙ্গে মিশিয়ে সমন্বিত মণ্ড তৈরি করতে হয়। সব মেশানো হয়ে গেলে মণ্ডগুলো হলুদ ও সরিষার তেল দিয়ে মেখে হাত দিয়ে গোল বা চ্যাপটা করে নিতে হয়। পাখি অথবা মাছি থেকে রক্ষা করতে ডালা বা কুলায় জাল দিয়ে ঢেকে  ৮-১০ দিন রোদে শুকিয়ে নিলেই তৈরি হয়ে যায় সিদল ।
সংরক্ষণ পদ্ধতি
সিদল রোদ থেকে এনে ঠাণ্ডা করে প্লাস্টিক/টিন/কাঁচের মুখবন্ধ পাত্রে অথবা পলিথিন ব্যাগে মুড়িয়ে রেফ্রিজারেটরেও সংরক্ষণ করা যায়। উভয় ক্ষেত্রে কিছু দিন পর পর রোদে শুকিয়ে নিলে সিদল দেড়-দুই বছর ভালো থাকে ।
সিদল ভর্তার পদ্ধতি
সিদল পুড়ে অথবা ঝরঝরে করে তাওয়ায় ভেজে নিতে হবে। মরিচ, পিঁয়াজ, রসুন, আদা লবণ, সরিষার তেল দিয়ে ভালো করে হাত দিয়ে বা শিল-পাটা অথবা ব্লেন্ডারে পিষে ভর্তা তৈরি করতে হবে । এরপরে গরম ভাতের সঙ্গে সিদল ভর্তা পরিবেশন করতে হয়।
স্ববিশ্লেষণ (জীববিজ্ঞান)
জীববিজ্ঞানে, স্ববিশ্লেষণ (ইংরেজি: autolysis; প্রচলিত ভাষায় স্ব-পরিপাক নামে পরিচিত) বলতে কোন কোষের নিজস্ব উৎসেচকের ক্রিয়াকলাপজনিত কারণে ঐ কোষের বিনাশ লাভের প্রক্রিয়া বোঝায়। এটি দ্বারা কোন উৎসেচকের একটি অণু কর্তৃক ঐ একই উৎসেচকের অপর একটি অণুর পরিপাক-ও নির্দেশ করতে পারে।
স্ব-বিশ্লেষণ শব্দটি এসেছে (স্বয়ং) এবং  (বিভাজন) শব্দ দুটি থেকে।
কোষের বিনাশ
প্রাপ্তবয়স্ক জীবিত জীবদেহে স্ববিশ্লেষণের মাধ্যমে কোষের বিনাশ একটি অস্বাভাবিক ঘটনা এবং সচরাচর আঘাতপ্রাপ্ত কোষ কিংবা মরণাপন্ন কলা'র (টিস্যু) ক্ষেত্রেই এমনটা ঘটে থাকে। লাইসোসোম কর্তৃক কোষের সাইটোপ্লাজমে পরিপাক উৎসেচক নিঃসরণের মাধ্যমে স্ববিশ্লেষণের সূচনা ঘটে। এই উৎসেচকগুলো কোন সক্রিয় প্রক্রিয়ার ফলস্বরূপ নিঃসৃত হয় না, বরং সক্রিয় প্রক্রিয়া ব্যাহত হওয়ার কারণেই নিঃসৃত হয়। অন্য কথায়, স্ববিশ্লেষণ প্রক্রিয়াটি দেখে সজীব কোষ কর্তৃক পুষ্টি উপাদান হজমের সক্রিয় প্রক্রিয়ার মত মনে হলেও, মৃত কোষ কখনোই নিজে নিজে হজম হয়ে যায় না যেমনটা অনেক সময় দাবি করা হয়ে থাকে, কিংবা এর প্রতিশব্দ স্ব-পরিপাক শুনলেও এমনটা মনে হতে পারে। স্বতন্ত্র কোষীয় অঙ্গাণুসমূহের স্ববিশ্লেষণ হ্রাস করা সম্ভব যদি কোষ ভগ্নাংশীকরণের (cell fractionation) পর, অঙ্গাণুকে উষ্ণ আইসোটোনিক বাফার দ্রবণে সংরক্ষণ করা যায়।
ব্যবহার
ক্ষত নিরাময়ের ক্ষেত্রে, স্ববিশ্লেষণশীল অপসারণ (autolytic debridement) বেশ সহায়ক একটি প্রক্রিয়া হতে পারে; যেখানে দেহ কর্তৃক মৃত কলাকে বিশ্লিষ্ট করে তরলে পরিণত করে ফেলা হয় যেন তা ধুয়ে বা সরিয়ে ফেলা যায়। আধুনিক ক্ষত ড্রেসিং প্রক্রিয়া যা ক্ষতস্থানকে আর্দ্র রাখতে সাহায্য করে, তা এই প্রক্রিয়ার জন্য সহায়ক হতে পারে।
খাদ্য শিল্পে, ঈস্ট নিধন ও বিভিন্ন উৎসেচক দ্বারা এর কোষ বিশ্লেষণ প্রক্রিয়ার সাথে স্ববিশ্লেষণ জড়িত। এই স্ববিশ্লেষিত ঈস্ট স্বাদ আনয়ন বা স্বাদবর্ধক হিসেবে ব্যবহৃত হয়। ঈস্ট নির্যাসের ক্ষেত্রে, যখন লবণ সংযোজনের মাধ্যমে এই প্রক্রিয়ার সূচনা ঘটানো হয়, তা প্লাজমোলাইসিস নামে পরিচিত।
পাউরুটি বেকিং এর ক্ষেত্রে, প্রাথমিকভাবে ময়দা ও পানি মেশানোর পর এবং ঐ খামিরে অন্যান্য উপকরণ (যেমন- লবণ, ঈস্ট) মেশানোর আগে, মিশ্রণটির বিশ্রামের সময়কাল বোঝাতে স্ববিশ্লেষণ শব্দটি ব্যবহৃত হয়। শব্দটির প্রচলন করেন বেকিং বিষয়ক ফরাসি অধ্যাপক রেমোঁ ক্যালভেল (Raymond Calvel), যিনি খামির তৈরির সময়কাল কমিয়ে এবং এর মাধ্যমে রুটির স্বাদ ও রং বর্ধনের উদ্দেশ্যে, এই প্রক্রিয়া অনুসরণের সুপারিশ করেন। দীর্ঘ সময় ধরে দলা পাকালে ঐ খামির বাতাসের অক্সিজেনের সংস্পর্শে থাকার কারণে, ময়দায় প্রাকৃতিকভাবে বিদ্যমান ক্যারোটিনয়েড নষ্ট করে ফেলে, যার ফলে রুটির স্বাভাবিক ননীসদৃশ রং ও স্বাদ বিনষ্ট হয়। এই প্রক্রিয়া খামিরকে ভিন্ন ভিন্ন আকার প্রদান সহজতর করে ও এর গঠন কাঠামোকেও সংহত করে।
গাঁজনকৃত পানীয় তৈরিতে, ঈস্টের মধ্যে আঙুরের রস (must) অথবা যব নির্যাস (wort) অধিক সময় ধরে রেখে দিলে স্ববিশ্লেষণ ঘটতে পারে। বিয়ার উৎপাদনে স্ববিশ্লেষণের ফলে অনাকাঙ্ক্ষিত স্বাদের উদ্রেক ঘটে। দ্রাক্ষাসুরা প্রস্তুতিতে স্ববিশ্লেষণ অধিকাংশ ক্ষেত্রেই অবাঞ্ছিত, তবে উত্তম মানের শ্যাম্পেইন তৈরির ক্ষেত্রে স্বাদ ও মুখানুভূতি সৃষ্টির জন্য এটি একটি অত্যাবশ্যক উপাদান।
আফগানিস্তান ইসলামি আমিরাত (১৯৯৬–২০০১)
আফগানিস্তান ইসলামি আমিরাত (দ্য আফগানিস্তান ইসলামি আমারাত) ছিল ১৯৯৬ থেকে ২০০১ সাল পর্যন্ত তালেবান সরকার শাসিত একটি ইসলামি রাষ্ট্র। ১৯৯৬ সালের সেপ্টেম্বরে কাবুুলের পতন হলে আফগানিস্তানে প্রতিষ্ঠিত হয়। তাদের সেরা সময়ে তালেবানের দখলে দেশের ৯০ শতাংশ এলাকার নিয়ন্ত্রণ ছিলো; যেখানে উত্তর-পূর্বাঞ্চলের নিয়ন্ত্রণ ছিল নর্দার্ন অ্যালায়েন্সের নিকট যাদেরকে আফগানিস্তানের বৈধ সরকার হিসাবে অধিক গ্রহণযোগ্য স্বীকৃতি ছিলো বিশ্বব্যাপী। তালেবানেরা ওসামা বিন লাদেন ও আল-কায়েদার সাথে সংশ্লিষ্ট কর্মকর্তাদের জন্য একটি নিরাপদ আশ্রয়স্থল হিসাবে কাজ করে, তাদেরকে বিশ্বজুড়ে বড় বড় সন্ত্রাসী হামলা চালানো, যেমনঃ মার্কিন যুক্তরাষ্ট্রে ১১ সেপ্টেম্বরের হামলার মতো প্রধান প্রধান সন্ত্রাসী হামলার জন্য সহায়তা করে। ৯/১১-এর পর এদের শাসনব্যবস্থা আন্তর্জাতিক পরিমন্ডলে বিরোধিতার মুখে পড়ে, এমনকি কূটনৈতিক তৎপরতার দ্বারা সংযুক্ত আরব আমিরাত ও পাকিস্তান থেকে প্রাপ্ত স্বীকৃতি পর্যন্ত প্রত্যাহার করানো হয়। ২০০১ সালের ১৭ ডিসেম্বর যুক্তরাষ্ট্রের নেতৃত্বাধীন সামরিক জোটের সহায়তায় নর্দার্ন অ্যালায়েন্স কর্তৃক তালেবান বিতাড়িত হওয়ার মাধ্যমে আমিরাতের সমাপ্তি ঘটেছিল। তালেবানরা ২০০১ সালের ১৫ আগস্ট থেকে সরকারী যোগাযোগে নিজেকে আফগানিস্তানের ইসলামিক আমিরাত হিসেবে উল্লেখ করে আসছে।
ইতিহাস
সোভিয়েত-আফগান যুদ্ধের পর সৃষ্টি হওয়া বিশৃঙ্খলার প্রেক্ষিতে উম্মেষ ঘটে তালেবান ও তার শাসনের। এর শুরু হয়েছিলো দক্ষিণ আফগানিস্তানে মাদ্রাসার শিক্ষার্থীদের সমন্বয়ে গড়া একটি ইসলামি ও পশতুন রাজনৈতিক-ধর্মীয় আন্দোলন হিসেবে। ব্যাপকভাবে জাতিগত পাশতুন সম্প্রদায়ের মধ্যে তালেবান পশতুনওয়ালি জীবনাচার ও বিধিমালাকে সুন্নী ইসলামি শিক্ষার সাথে মিশ্রিত করে উপস্থাপন করেছিল যা পশ্চিমা ও আধুনিকতা বিরোধী একটি ইসলামি মতাদর্শের প্রবর্তন করে এবং এর দ্বারা তারা শাসন কার্যটি পরিচালনা করেছিল। এটি প্রতিবেশী দেশ পাকিস্তান থেকে যেমন সমর্থন লাভে সমর্থ হয় তেমনইভাবে সৌদি আরব এবং সংযুক্ত আরব আমিরাতের নিকট থেকেও সমর্থন লাভ করতে সক্ষম হয়। অপরদিকে, মার্কিন যুক্তরাষ্ট্র ও অন্যান্য দেশ দূরত্ব বজায় রেখে বিষয়টি পর্যবেক্ষণ করছিল এবং আশা করেছিলো যে - আফগান গৃহযুদ্ধের পরিসমাপ্তি ঘটলেই এই নতুন আন্দোলনটিরও অবসান ঘটবে।
জাতিগত সংঘাত
তালেবান আফগানিস্তানের অন্যান্য আরো অনেক জাতিগোষ্ঠীকে বিদেশী হিসাবে বিবেচনা করে। পশতুন জনগণ আফগানিস্তানে বৃহত্তম জাতিগত দল এবং তালেবান আন্দোলনেও তারা বিশাল সংখ্যাগরিষ্ঠ দল হিসাবে যুক্ত ছিলো।
শাসন
কান্দাহার হতে যাত্রা শুরু করে তালেবানেরা অবশেষে ১৯৯৬ সালে কাবুুলের ক্ষমতা দখল করতে সমর্থ হয়। ২০০০ সালের শেষে তালেবান দেশের ৯০ শতাংশ এলাকা তাদের শাসনের আওতাভূক্ত করতে সক্ষম হয়। অপরদিকে প্রাথমিকভাবে বাদাখশন প্রদেশের উত্তর-পূর্ব কোণের নিয়ন্ত্রণ দখল করে রাখতে সক্ষম হয় প্রধান বিরোধী নর্দার্ন অ্যালায়েন্সের গেরিলারা।
২০২১ সালে ক্ষমতা গ্রহণ
২০২১ সালের ১৫ই আগস্ট থেকে আফগানিস্তান ইসলামি আমিরাতের ক্ষমতা হাতে নেয় দেশটির রাজনৈতিক দল তালেবান। ১১শে সেপ্টেম্বর ২০২১ অর্থাৎ নাইন ইলেভেনের ২০ বছর পূর্তির দিন শপথ পাঠ করে নতুন সরকার।
ক্লেয়ার ডেইন্স
ক্লেয়ার ক্যাথরিন ডেইন্স (Claire Catherine Danes জন্ম: ১২ই এপ্রিল, ১৯৭৯) হলেন একজন মার্কিন অভিনেত্রী। তিনি তিনটি এমি পুরস্কার, চারটি গোল্ডেন গ্লোব পুরস্কার, দুটি স্ক্রিন অ্যাক্টরস গিল্ড পুরস্কার জয় করেছেন। ২০১২ সালে টাইম ম্যাগাজিন তাকে বিশ্বের ১০০ প্রভাবশালী ব্যক্তির তালিকায় অন্তর্ভুক্ত করে, এবং ২০১৫ সালে হলিউড ওয়াক অব ফেমে তার নামে একটি তারকা খচিত হয়।
১৯৯৮ থেকে ২০০০ সালে ডেইন্স ইয়েল বিশ্ববিদ্যালয়ে পড়াশোনা করেন, কিন্তু তিনি পড়াশোনা সমাপ্ত করতে পারেননি এবং পুনরায় অভিনয়ে ফিরে আসেন। তিনি ২০০০ সালে অফ-ব্রডওয়ে প্রডাকশনের দ্য ভ্যাজিনা মনোলগ্‌স-এ অভিনয় করেন এবং ২০০৭ সালে পিগম্যালিয়ন নাটকে এলিজা ডুলিটল চরিত্রে অভিনয় দিয়ে তার ব্রডওয়েতে অভিষেক হয়। ২০১০ সালে তিনি এইচবিওর টেলিছবি টেম্পল গ্র্যান্ডিন-এ নাম ভূমিকায় অভিনয় করেন প্রশংসিত হয় এবং তার দ্বিতীয় গোল্ডেন গ্লোব পুরস্কার জিতেন এবং সীমিত ধারাবাহিক বা চলচ্চিত্রে সেরা মুখ্য অভিনেত্রী বিভাগে প্রথম এমি পুরস্কার অর্জন করেন। ২০১১ সালে তিনি নাট্যধর্মী হোমল্যান্ড ধারাবাহিকে ক্যারি ম্যাথিসন চরিত্রে কাজ করেন, যার জন্য তিনি দুবার নাট্যধর্মী ধারাবাহিকে সেরা মুখ্য অভিনেত্রী বিভাগে প্রাইমটাইম এমি পুরস্কার ও দুবার নাট্যধর্মী টেলিভিশন ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার এবং একটি টেলিভিশন ক্রিটিকস অ্যাসোসিয়েশন পুরস্কার লাভ করেন।
কর্মজীবন
থাম্ব|200px|[[স্টারডাস্ট (২০০৭-এর চলচ্চিত্র)|স্টারডাস্ট (২০০৭)-এর প্রচারণায় টরন্টোতে ডেইন্স।]] ডেইন্স লিটল উইমেন মঞ্চনাটকের চলচ্চিত্রায়নে (১৯৯৪) বেথ মার্চ চরিত্রে অভিনয় করেন। ১৯৯৫ সালে এবিসির মাই সো-কলড লাইফ ধারাবাহিকটি বাতিল হলে, এই ধারাবাহিকের সফলতা তাকে আরও কয়েকটি চলচ্চিত্র পাইয়ে দেয়, তন্মধ্যে রয়েছে ১৯৯৫ সালের হোম ফর দ্য হলিডেজ এবং ১৯৯৬ সালের আই লাভ ইউ, আই লাভ ইউ নট ও টু জিলিয়ান অন হার থার্টি সেভেন্থ বার্থডে।
মুখ্য চরিত্রে তার প্রথম সফল চলচ্চিত্র হল রোমিও + জুলিয়েট (১৯৯৬)। ব্যাজ লুরমান পরিচালিত এই চলচ্চিত্রে তিনি জুলিয়েট চরিত্রে অভিনয় করেন এবং লুরমান ১৬ বছর বয়সী ডেইন্সকে "তার প্রজন্মের মেরিল স্ট্রিপ" হিসেবে আখ্যায়িত করেন। এই বছরের শেষের দিকে তিনি টাইটানিক চলচ্চিত্রের মুখ্য অভিনেত্রী হিসেবে কাজের প্রস্তাব পান, কিন্তু তিনি তা প্রত্যাখ্যান করেন।
১৯৯৭ সালে তিনি ফ্রান্সিস ফোর্ড কোপলার দ্য রেইনমেকার ছবিতে কেলি রিকার এবং অলিভার স্টোনের নোয়া চলচ্চিত্র ইউ টার্ন ছবিতে জেনি চরিত্রে অভিনয় করেন। ১৯৯৮ সালে তিনি লে মিজেরাবল চলচ্চিত্রে কোজেত চরিত্রে এবং পোলিশ ওয়েডিং চলচ্চিত্রে একজন পোলীয় অভিবাসীর অন্তঃসত্ত্বা কিশোরী কন্যা চরিত্রে অভিনয় করেন।
ডেইন্স ইয়েল বিশ্ববিদ্যালয়ে পড়াশোনার জন্য চলচ্চিত্র থেকে সাময়িক বিরতি নেন এবং পাঁচ বছরে মাত্র ১৩টি চলচ্চিত্রে অভিনয় করেন, তন্মধ্যে রয়েছে ব্রোকডাউন প্যালেস (১৯৯৯), ও প্রিন্সেস মোনোনোকে (১৯৯৭)-এর ইংরেজি ডাবিং।
২০০২ সালে তিনি চলচ্চিত্রে নিয়মিত হন এবং ইগবি গোজ ডাউন (২০০২) ছবিতে শ্রেষ্ঠাংশে অভিনয় করেন। একই বছর তিনি দি আওয়ার্স (২০০২) চলচ্চিত্রে মেরিল স্ট্রিপ অভিনীত ক্ল্যারিসা ভনের কন্যা চরিত্রে অভিনয় করেন। পরবর্তী কালে তিনি টার্মিনেটর থ্রি: রাইজ অব দ্য মেশিনস্‌ (২০০৩) ও স্টেজ বিউটি (২০০৪) চলচ্চিত্রে অভিনয় করেন। তিনি ২০০৫ সালে শপগার্ল ও দ্য ফ্যামিলি স্টোন চলচ্চিত্রে অভিনয় করে সমাদৃত হন। ২০০৭ সালে তিনি কল্পনাধর্মী স্টারডাস্ট ছবিতে কাজ করেন, ছবিটিকে তিনি "প্রণয়ধর্মী হাস্যরসাত্মক ধরনের ধ্রুপদী মডেল" বলে বর্ণনা করেন। একই বছর তিনি নাট্যধর্মী ইভনিং ও দ্য ফ্লোক ছবিতে অভিনয় করেন। পরের বছর তিনি মি অ্যান্ড অরসন ওয়েলস চলচ্চিত্রে কাজ করেন।
সীতারামপুর
সীতারামপুর হল ভারতীয় রাজ্য পশ্চিমবঙ্গের পশ্চিম বর্ধমান জেলার আসানসোলের একটি প্রতিবেশী অঞ্চল। এটি আসানসোল পৌরসংস্থা দ্বারা পরিচালিত। এটি কয়লা খনিগুলির মধ্যে অন্যতম প্রাথমিক উৎস কেন্দ্র ছিল। উনিশ শতকের গোড়ার দিকে সীতারামপুরের আশেপাশে প্রচুর পরিমাণে কয়লা পাওয়া গিয়েছিল এবং বিশাল আকারে এই জায়গায় খনির কাজ শুরু হয়েছিল।
অবস্থান
সীতারামপুরের অবস্থান হল সমুদ্রতম থেকে এই অঞ্চলের উচ্চতা.
আসানসোল ঢেউ খেলানো ল্যাটেরাইট অঞ্চল দ্বারা গঠিত। দামোদর এবং অজয় ​​এই অঞ্চল দুটি শক্তিশালী নদীর মধ্যে অবস্থিত। এ অঞ্চলে উপর দিয়ে একে অপরের সাথে সমান্তরালভাবে প্রবাহিত হয়, দুটি নদীর মাঝখানের দূরত্ব প্রায় ৩০ কিলোমিটার। যুগ যুগ ধরে এই অঞ্চলটিতে প্রচুর বনভূমি সৃষ্টি হয় এবং তার ফলে ডাকাত এবং মার্ডার দ্বারা আক্রান্ত হয়েছিল। অষ্টাদশ শতাব্দীতে কয়লার আবিষ্কারের ফলে এই অঞ্চলটি শিল্পায়নের দিকে পরিচালিত হয়েছিল কিন্তু তার ফলে বেশিরভাগ বনভূমি সাফ হয়ে গেছে। আসানসোলের পশ্চিম সীমানায় বরাকর, ঝাড়খণ্ড রাজ্যের সাথে সীমানা গঠন করেছে।
নগরায়ন
২০১১ সালের আদমশুমারি অনুসারে, আসানসোল সদর মহকুমার জনসংখ্যার ৮৩.৩৩% শহুরে এবং ১৬.৬৭% গ্রামীণ ছিল। আসানসোল সদর মহকুমার ২৬ (+১ আংশিকভাবে) আদমশুমারি শহর রয়েছে।
আসানসোল পৌরসংস্থা
৩ জুন ২০১৫ সালের কলকাতা গেজেটের বিজ্ঞপ্তি অনুসারে, কুলটি, রানীগঞ্জ এবং জামুরিয়া পৌরসভা অঞ্চলগুলি আসানসোল পৌরসংস্থা অধীনে অন্তর্ভুক্ত করা হয়েছিল।
কয়লা খনি
ভারতে প্রথম কয়লা সীতারামপুরের আশেপাশে আবিষ্কার হয়েছিল। প্রথম খনিগুলি বারো ধেমো এবং সুন্দরচকে ছিল। সেই খনিগুলি এখন অচল হয়ে গেছে প্রায় সত্তর বছর ধরে কাজ করার পরে প্রায় আশি বছর আগে এগুলি বন্ধ করে দেওয়া হয়েছিল। এই খনিগুলি শুকিয়ে যেতে শুরু করার সাথে সাথে নতুন অক্ষত জায়গাগুলি খনন করা হয়েছিল, যা কয়েকটি দামোদর নদী পেরিয়ে পুরুলিয়া জেলা এবং বরাকর নদী পেরিয়ে ঝাড়খণ্ডের ধানবাদ জেলার নীরসায় বিস্তৃত ছিল।
এশিয়ার গভীরতম খনিগুলির মধ্যে চিনাকুরি ১ এবং ২ এই অঞ্চলে অবস্থিত। এটি ভূতল থেকে ১.২ মাইল (১.৯ কিলোমিটার) নিচে অবস্থিত এবং দামোদর নদীর তলদেশে পুরুলিয়া জেলায় প্রায় ৩.৫ মাইল (৫.৬ কিমি) বিস্তৃত রয়েছে। খনি খাদ থেকে কয়লার মুখ পর্যন্ত ফেরি শ্রমিকদের জন্য নিয়মিত ভূগর্ভস্থ ট্রেন পরিষেবা এই খনির গর্ব।
খনি সুরক্ষা
খনিগুলিতে ব্যস্ত কার্যকলাপের জন্য ঘন ঘন দুর্ঘটনা ঘটে প্রাণহানি হয়ে যায়। সরকার কয়লা খনির প্রক্রিয়া নিয়ন্ত্রণ করার প্রয়োজনীয়তা অনুভব করেছিল। এই উদ্দেশ্যে পরিচালকমণ্ডলী খনি সুরক্ষা স্থাপন করা হয়েছিল। এই দপ্তর কঠিন আইনসহ খনির খনন পদ্ধতি পরিদর্শন করে দেখে এবং অমান্য করার জন্য কঠোর জরিমানা আরোপ করে। এর ফলে দুর্ঘটনার উপর একটি শক্তিশালী নিয়ন্ত্রণ এসেছে এবং জীবনক্ষয় হ্রাস পেয়েছে। বর্তমানে খনি সুরক্ষা পরিচালকমণ্ডলীর জোনাল কার্যালয় সীতারামপুরে অবস্থিত।
যাইহোক খনি সম্প্রদায় বৃষ্টিপাত এবং বন্যার মত আগত প্রকৃতির আক্রমণকে সামাল দিতে পারেনি। খনিগুলিতে জল ঢুকে গেলে লোকেরা ভিতরে আটকে যেত। তাই উদ্ধারকাজে সহায়তার জন্য একটি বাহিনী গঠন করা হয়েছিল। সীতারামপুরে খনি উদ্ধার স্টেশন গঠন করা হয়েছিল এবং খনন সম্প্রদায়কে এমন পরিস্থিতিতে কী করতে হবে তা শেখানো হয়েছিল। এটি পুরানো কয়লা খনির অঞ্চল হওয়ায় এটির অনেক বেশি গুরুত্ব। এই ধারণাগুলি পরে অন্যান্য অঞ্চলে ছড়িয়ে পড়ে। বর্তমানে ছয়টি প্রধান উদ্ধারকেন্দ্র এবং সতেজক প্রশিক্ষণের সুবিধাসহ আঠারটি উদ্ধারকক্ষ প্রতিষ্ঠা করা হয়েছে ও কোল ইন্ডিয়া লিমিটেডের বিভিন্ন সহায়ক প্রতিষ্ঠানে কাজ করছে।
খোলা বাতিল খনিগুলিতে শক্ত বিস্ফোরণের জন্য ডিনামাইট সরবরাহের জন্য সীতারামপুরে একটি ছোট বিস্ফোরক উৎপাদন কারখানা প্রতিষ্ঠা করা হয়েছিল। ১৯১৪ সাল থেকে ১৯৩৫ সাল পর্যন্ত এই ইউনিটটি চালু ছিল। এই ইউনিটটি বন্ধ হওয়ার কারণ হল ব্রিটিশ শাসকদের জন্য নরক সৃষ্টিকারী বিপ্লবীদের ডিনামাইট সরবরাহ করত। শাসকরা খনি অঞ্চল থেকে দূরে বিভিন্ন স্থানে ইউনিটটি স্থানান্তরিত করেছিল এবং সরবরাহকে কঠোরভাবে নিয়ন্ত্রণ করেছিল।
ভাষা
এখানে মূলত বাঙালী, গুজরাটি, মারোয়ারি এবং হিন্দিভাষী বিহার এবং ঝাড়খণ্ডের লোক রয়েছে। বাংলা সীতারামপুরে সরকারী ভাষা।
কয়লা
সীতারামপুর মূলত একটি কয়লা খনন কেন্দ্র, তাই সীতারামপুর এবং নিয়ামতপুরের অনেক লোক পূর্ব কোলফিল্ডস লিমিটেডের বিভিন্ন কয়লা খনিতে কাজ করেন। কিছু লোক পরিচালকমণ্ডলী খনি সুরক্ষা কার্যালয়ে এবং ভারতীয় রেলওয়েতে কাজ করেন। শহরের বেশিরভাগ মারোয়ারি কোনও না কোনও ব্যবসায় জড়িত। নিকটতম থানা হল নিয়ামতপুর তদন্ত কেন্দ্র।
পূর্ব কোলফিল্ডের সীতারামপুর অঞ্চলে কয়লা খনিগুলি হল: মিঠানি, বেজদি, ধেমোমাইন, নরসামুদা, বিসি ইনক্লাইন এবং পাটমোহনা।
ইসিএল ওয়েবসাইটের টেলিফোন নম্বর অনুসারে, ২০১৮ সালে সোদপুর এলাকার কর্মক্ষম কয়লা খনিগুলি হল: বেজদিহ কয়লাখনি, চিনাকুরি প্রথম ও দ্বিতীয় কয়লাখনি, চিনাকুরি তৃতীয় কয়লাখনি, ধেমোমাইন ইনক্লাইন কয়লাখনি, ধেমোমাইন পিট কয়লাখনি, দুবেশ্বরী কয়লাখনি, মেথানি কয়লাখনি, নরসামুদা কয়লাখনি, পাটমোহনা কয়লাখনি এবং সোদাপুর কয়লাখনি। এই ওয়েবসাইটটিতে সীতারামপুরকে পৃথক অঞ্চল হিসাবে দেখায় না।
শিক্ষা প্রতিষ্ঠান
বেলরুই এন.জি. ইনস্টিটিউট, এন.ডি রাষ্ট্রীয় বিদ্যালয় (এইচএস) এবং জালাধারী কুমারী দেবী উঁচ্চ বালিকা বিদ্যালয় সীতারামপুর ও তার আশেপাশের তিনটি ভাল নামকরা সরকারী বিদ্যালয় আছে। এই তিনটি স্কুল আসানসোল মহকুমায় অনেকগুলি বোর্ড পরীক্ষায় উচ্চ স্থান তৈরি করেছে। নিকটতম ইংলিশ মিডিয়াম স্কুলগুলি হল প্রিয়দর্শিনী পাবলিক স্কুল এবং গ্রিন পয়েন্ট একাডেমি কুলটিতে অবস্থিত। আসানসোলের সেন্ট প্যাট্রিক্স হাই স্কুল, সেন্ট ভিনসেন্টস স্কুল এবং লরেটো কনভেন্ট ও সোদপুরে অ্যাসেম্বেলি অফ গড চার্চ স্কুল। কলেজের মতো উচ্চশিক্ষার সুবিধা এখানে পাওয়া যায়। কুলটি কলেজ তাদের মধ্যে অন্যতম।
পরিবহন
মালট্রেনগুলির সাহায্যে কয়লা বহন করা যথেষ্ট পরিমাণে বৃদ্ধি পেয়েছে সীতারামপুর থেকে মুঘলসরাই পর্যন্ত গ্র্যান্ড কর্ড নতুন রেলপথ স্থাপন করা হয়েছিল। সেই সময় সীতারামপুর রেলওয়ে স্টেশনটি গর্বের বিষয় ছিল দেশের বৃহত্তম স্টিম লোকোমোটিভ শেড এবং দেশের দ্বিতীয় বৃহত্তম কয়লা চলমান ইয়ার্ড। স্টিম ইঞ্জিনগুলি শেষ হয়ে যাওয়ার ফলে এখন স্টিম লোকো শেড বন্ধ হয়ে গেছে।
হাওড়া-দিল্লি রেলওয়ে লাইনটি সীতারামপুরের মেইন এবং গ্র্যান্ড কর্ড লাইনে পৃথক হয়ে মুঘলসরাইয়ে যোগ হয়েছে। তাই হাওড়া-দিল্লিগামী অনেকগুলি গুরুত্বপূর্ণ ট্রেন সীতরামপুরে দিয়ে যায় এবং থামে।
সীতারামপুরে কয়েকটি এক্সপ্রেস ট্রেন থামে যেমন ধানবাদ-হাওড়া কোলফিল্ড এক্সপ্রেস এবং ব্ল্যাক ডায়মন্ড এক্সপ্রেস, কাঠগোদাম এক্সপ্রেস, মিথিলা এক্সপ্রেস ইত্যাদি। অনেক লোকাল এবং যাত্রীবাহী ট্রেন সীতারামপুরের সাথে সংযোগ আছে ধানবাদ, গোমোহ, চিত্তরঞ্জন, আসানসোল ও বর্ধমান এবং ঝাড়খণ্ডের দেওঘর জেলার মধুপুর ও দেওঘরের সাথে এবং ঝাড়খণ্ড ও বিহারের বিভিন্ন অংশ সংযোগ করেছে।
সীতারামপুরের সাথে সড়ক যোগাযোগ গ্র্যান্ড ট্রাঙ্ক রোডের মাধ্যমে নিয়ামতপুর সংলগ্ন শহর দিয়ে যায়। গ্র্যান্ড ট্রাঙ্ক রোডের মাধ্যমে সহজেই কলকাতা, দুর্গাপুর, বরাকর এবং ধানবাদ যাওয়া যায়। নিয়ামতপুর গ্র্যান্ড ট্রাঙ্ক রোডের উপর দিয়ে পুরুলিয়া ভায়া দিসেরগড় এবং চিত্তরঞ্জন হয়ে যাওয়া যায়।
নিয়মিত মিনিবাস পরিষেবা আসানসোল সিটি বাস টার্মিনাস, বরাকর, চিত্তরঞ্জন এবং দিসেরগড় থেকে পাওয়া যায়। সমস্ত মিনিবাস নিয়ামতপুরে বাস স্টপেজে থামে। কিছু এক্সপ্রেস এবং দূরগামী সরকারী বাসগুলি নিয়ামতপুরে বাস স্টপেজে থামে।
ইন্দপুর সমষ্টি উন্নয়ন ব্লক
ইঁদপুর সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার খাতড়া মহকুমার একটি প্রশাসনিক অঞ্চল। এই ব্লকটি ইঁদপুর থানার অধীনস্থ। ব্লকের সদর ইঁদপুর।
ভূগোল
ইঁদপুর ব্লকটি অক্ষ-দ্রাঘিমাংশে অবস্থিত। এই ব্লকের গড় উচ্চতা । ব্লকের আয়তন ৩০০.২০ বর্গ কিলোমিটার।
গ্রাম পঞ্চায়েত
ইঁদপুর ব্লক/ পঞ্চায়েত সমিতির অধীনস্থ গ্রাম পঞ্চায়েতগুলি হল: ভেদুয়াসোল, ব্রাহ্মণডিহা, ব্রজরাজপুর, গৌরবাজার, হাটগ্রাম, ইঁদপুর ও রঘুনাথপুর।
পরিবহন
ইঁদপুর ব্লকটি বাঁকুড়া ও খাতড়া শহরদুটির মধ্যে সংযোগরক্ষাকারী রাস্তার উপর অবস্থিত।
জনপরিসংখ্যান
২০০১ সালের জনগণনা অনুসারে, ইঁদপুর ব্লকের জনসংখ্যা ১৩৭,৮০০। এর মধ্যে ৭০,৮৭৬ জন পুরুষ এবং ৬৬,৯২৪ জন মহিলা। ১৯৯১-২০০১ সালে দশকীয় বৃদ্ধির হার ১০.১৫%। বাঁকুড়া জেলার দশকীয় বৃদ্ধির হার ১৩.৭৯%। রাজ্যের দশকীয় বৃদ্ধির হার ১৭.৮৪%।
ইঁদপুর ব্লকে তফসিলি জাতি জনসংখ্যা ৫৭, ৩৯২ এবং তফসিলি উপজাতি জনসংখ্যা ১৩,১৫১।
শিক্ষা
ইঁদপুর গোয়েঙ্কা উচ্চমাধ্যমিক বিদ্যালয় এই শহরে অবস্থিত। এখানে একটি গ্রন্থাগার রয়েছে। ইঁদপুর ব্লক থেকে ১৭ কিলোমিটার দূরে শালডিহা উচ্চমাধ্যমিক বিদ্যালয় ও শালডিহা কলেজ অবস্থিত। বেলুট গ্রন্থাগার শালডিহা কলেজ থেকে ৫ কিলোমিটার দূরে অবস্থিত।
২০১৩ ওয়েস্ট ইন্ডিজ ত্রি-দেশীয় সিরিজ
২০১৩ ওয়েস্ট ইন্ডিজ ত্রি-দেশীয় সিরিজ (West Indies Triangular Series in 2013) একটি একদিনের আন্তর্জাতিক ক্রিকেট প্রতিযোগিতা যা ওয়েস্ট ইন্ডিজে জুন এবং জুলাই মাসে ভারত, শ্রীলঙ্কা এবং স্বাগতিক ওয়েস্ট ইন্ডিজের মধ্যে অনুষ্ঠিত হয়। সম্প্রচার স্বত্ত্বের কারণে এ সিরিজের নামকরণ করা হয়েছে সেলকন মোবাইল কাপ। ডানহাতে আঘাতপ্রাপ্তির ফলে দ্বিতীয় খেলায় ভারতীয় অধিনায়ক মহেন্দ্র সিং ধোনি মাঠের বাইরে অবস্থান নেন ও তার পরিবর্তে দলে স্থান পান আম্বতি রায়ডু। বিরাট কোহলি অধিনায়কের দায়িত্বভার গ্রহণ করেন। অন্যদিকে ওয়েস্ট ইন্ডিজের অধিনায়ক ডোয়েন ব্র্যাভো’র পরিবর্তে অধিনায়কত্ব করেন কিরণ পোলার্ড।
এনরিকে পিনিয়েরো
এনরিকে পিনিয়েরো কেরালত, এছাড়াও এনরিক পিনিয়েরো বা মার্কেস দে লা মেসা দে আস্তা নামে পরিচিত, ছিলেন একজন স্পেনীয় অভিজাত ব্যক্তি, যিনি ১৯৪০ সাল হতে ১৯৪৩ সাল পর্যন্ত বার্সেলোনার সভাপতির দায়িত্ব পালন করেছেন। এক সংবাদ প্রতিবেদনে পিনিয়েরো জানান যে, তিনি বার্সেলোনার সভাপতি হওয়ার পূর্বে, এই খেলা (ফুটবল) সম্পর্কে কিছুই জানতেন যা এবং তিনি কখনোই এই খেলাটি দেখেননি। তিনি তৎকালীন জেনারেল হোসে মোস্কার্দোর একজন ঘনিষ্ঠ বন্ধু ছিলেন। তিনি স্পেনের গৃহযুদ্ধের সময় জাতীয়তাবাদী দলের সাথে থেকে কাজ করেছেন এবং স্পেনের প্রতি তার আনুগত্যের জন্য পরবর্তীতে তাকে ক্লাবের সভাপতি হিসেবে নিযুক্ত করা হয়। ১৯৪৩ সালের কোপা দেল জেনারেলিসিমোর এক ম্যাচে রিয়াল মাদ্রিদের বিরুদ্ধে সেমিফাইনালের পর তিনি তার সভাপতির দায়িত্ব থেকে পদত্যাগ করেছিলেন। পিনিয়েরোর সভাপতি থাকাকালীন, ক্লাবটির নাম ও চিহ্ন পরিবর্তন করতে হয়েছিল। ১৯৪১ সালে একটি আদেশের মাধ্যমে, স্পেনে অ-স্পেনীয় ভাষা র নাম ব্যবহার নিষিদ্ধ করা হয়েছিল; এর ফলস্বরূপ বার্সেলোনার নাম ক্লাব দে ফুতবল বার্সেলোনা হতে ফুটবল ক্লাব বার্সেলোনায় পরিবর্তন করা হয়েছিল। একই সাথে কাতালান পতাকা ব্যবহার করাও নিষিদ্ধ ছিল, এই জন্য ক্লাবের তৎকালীন চিহ্ন হতে কাতালান পতাকার চিহ্ন অপসারণ করা হয়েছিল। এছাড়াও তার সভাপতি থাকাকালীন, তিনি ক্লাবটির একটি হ্যান্ডবল দল গঠন করেন, যেটি বর্তমানে এফসি বার্সেলোনা হ্যান্ডবল নামে পরিচিত।
উদ্ভিদ হরমোন
উদ্ভিদ হরমোন বা ফাইটোহরমোন হল উদ্ভিদ দেহে অবস্থিত শারীরবৃত্তীয় রাসায়নিক যৌগ, যা উদ্ভিদদেহের এক স্থান থেকে অন্য স্থানে সঞ্চারিত হয় ও উদ্ভিদের শারীরবৃত্তীয় নানা কার্যাবলী নিয়ন্ত্রণ করে থাকে। এগুলো উদ্ভিদদেহে অত্যন্ত কম মাত্রায় উপস্থিত থাকে। এগুলি উদ্ভিদের বৃদ্ধিকে নিয়ন্ত্রণ করে বলে এদের উদ্ভিদ বৃদ্ধি নিয়ন্ত্রক (Plant Growth Regulators/PGR) বলে। এটি ভ্রূণের বৃদ্ধি, অঙ্গের বৃদ্ধি, রোগ সংক্রামক জীবাণুর সংক্রমণ রোধ,  স্ট্রেস অপসারণ,  প্রজননিক বৃদ্ধি প্রভৃতি করে থাকে।
প্রাণীদের যেমন অন্তঃক্ষরা গ্রন্থি হরমোন ক্ষরণ করে, উদ্ভিদদেহে তা হয়না, বরং প্রতিটি কোষ হরমোন উৎপাদনে সক্ষম। বিজ্ঞানী ভেন্ট ও থিম্যান ফাইটোহরমোন শব্দটি প্রথম ব্যবহার করেন ১৯৩৭ সালে।
উদ্ভিদ হরমোন সমগ্র উদ্ভিদ জগতে দেখতে পাওয়া যায়, এমনকি শৈবালেও দেখতে পাওয়া যায়। এছাড়া অণুজীব, এককোষী ছত্রাক, ব্যাক্টেরিয়ার দেহেও দেখা যায়; এখান যৌগগুলি অপ্রধান বস্তুরূপে কাজ করে যা বিপাকে অংশ নেয়।
প্রকারভেদ
উদ্ভিদ দেহে বহু প্রকারের হরমোনের উপস্থিতি লক্ষ্য করা গেছে। এদের প্রাথমিক ভাবে ৫টি বৃহদংশে ভাগ করা হয়েছিল: অক্সিন, সাইটোকাইনিন, ইথিলিন, অ্যাবসিসিক অ্যাসিড ও ব্রাসিনোস্টেরয়েড। পরে আরও প্রকারভেদ বৃদ্ধি করা হয়। যথাক্রমে, জ্যাসমোনেট, স্যালিসাইলিক অ্যাসিড, স্ট্রিগোল্যাকটোনস ইত্যাদি।
হাওড়া জেলার ইতিহাস
বাগনান, শ্যামপুর, জগৎবল্লভপুর ইত্যাদি কয়েকটি থানার কয়েকটি গ্রামে খননকার্য চালিয়ে সামান্য কিছু প্রত্নতাত্ত্বিক নিদর্শন পাওয়া গিয়েছে। এছাড়া অন্যান্য জেলার মতো হাওড়া জেলাতেও পোড়ামাটির কারুকার্য সহ অনেক প্রাচীন মন্দিরের অস্তিত্ব রয়েছে। প্রাচীন জৈন, বৌদ্ধ বা হিন্দু সাহিত্যে হাওড়া অঞ্চলের সুনির্দিষ্ট উল্লেখ নেই। গ্রিক বা চৈনিক লেখকদের রচনাতেও এই অঞ্চলের কোনো বিবরণ পাওয়া যায় না। তবে গবেষকদের ধারণা, প্রাচীনকালে রাঢ়ের অন্তর্গত সুহ্ম অঞ্চলের দক্ষিণাংশ হাওড়া ও অবিভক্ত মেদিনীপুর জেলা নিয়ে গঠিত ছিল।
প্রাচীনকাল
প্রাচীকালে এই হাওড়া জেলাতেই ছিল ভুরশুট রাজ্য। এটি ছিল অধুনা ভারতের পশ্চিমবঙ্গ রাজ্যের হাওড়া ও হুগলি জেলার অন্তর্গত একটি প্রাচীন ও মধ্যযুগীয় রাজ্য। রাঢ় অঞ্চলের দক্ষিণাঞ্চলে ভুরশুট রাজ্যটি স্থাপিত হয়েছিল। এই রাজ্যের অধিবাসীরা "ভুরিশ্রেষ্ঠী" নামে পরিচিত ছিল। এরা ছিল মূলত বণিক। এদের নামানুসারেই রাজ্যের নামকরণ হয় "ভুরশুট"। যদিও সম্ভবত ভুরশুটই ছিল রাঢ়ী ব্রাহ্মণদের মূল বসতাঞ্চল। পাল সাম্রাজ্যের উত্থানের সময় কোনো এক সুর রাজা এই রাজ্য শাসন করতেন। একাধিক সামন্ত রাজা এই রাজ্য শাসন করেছিলেন। এই রাজ্যের রানী ভবশঙ্করী ছি লেন এক বীর রমনী যিনি সম্রাট আকবরের দ্বারা রায়বাঘিনী উপাধি পান। ধীবর রাজবংশের (সম্ভবত ১৪শ-১৫শ শতাব্দী) লোককথায় এই রাজ্যের উল্লেখ পাওয়া যায়। এর পর কোনো এক ব্রাহ্মণ রাজবংশ এই রাজ্য শাসন করে। দক্ষিণ রাঢ়ের ভূরী শ্রেষ্ঠিক নামক অঞ্চলটিও বর্তমান হাওড়ার আমতা-উদয়নারায়ণপুর-ডিহি ভুরশুট অঞ্চলে অবস্থিত ছিল। অনুমিত হয়, খ্রিষ্টীয় অষ্টম থেকে দশম শতাব্দীর মধ্যবর্তী সময়ে বর্তমান হাওড়া অঞ্চলের ভূরিশ্রেষ্ঠ (অধুনা ভুরশুট) ছিল একটি সমৃদ্ধ বাণিজ্যনগরী। ভুরশুট রাজ্যে তিনটি দুর্গ ছিল। এগুলি হল গড় ভবানীপুর, পান্ডুয়া (পেদো বা পেদো বসন্তপুর) ও রাজবলহাট। এই দুর্গগুলির এখন আর কোনো সন্ধান পাওয়া যায় না। তবে হাওড়া জেলায় রাজবলহাটের কাছে দামোদর নদে র তীরে ডিহি ভুরশুট বলে একটি জায়গা এখনও আছে। ১৮শ শতাব্দীর বাঙালি কবি "রায়গুণাকর" ভারতচন্দ্র রায় পেদো ভুরশুটের বাসিন্দা ছিলেন। তিনি সম্ভবত ভুরশুট রাজবংশের লোক ছিলেন। খ্রিষ্টীয় দ্বাদশ শতাব্দীতে বর্তমান হাওড়া জেলার উলুবেড়িয়া মহকুমার একটি বিস্তীর্ণ অঞ্চল উড়িষ্যা রাজ্যের অধীনে ছিল।
মধ্যযুগে
পশ্চিমবঙ্গের অন্যতম প্রধান বন্দর ছিল সপ্তগ্রাম। এই সময় সরস্বতী নদীপথে বর্তমান হাওড়া জেলার মধ্য দিয়েই সপ্তগ্রাম পর্যন্ত বাণিজ্যপথটি প্রসারিত ছিল। পরবর্তীকালে সরস্বতী নদীর নাব্যতা কমে গেলে ভাগীরথী ও সরস্বতী নদী র সঙ্গমস্থলে অবস্থিত হাওড়ার বেতর সপ্তগ্রামের বিকল্প বন্দর হিসেবে উন্নতি লাভ করে। বিপ্রদাস পিপলাইয়ের (১৪১৭-১৪৯৫) মঙ্গলচণ্ডী কাব্যে (১৪৯৫ খ্রি.) বেতরের উল্লেখ পাওয়া যায়। ১৫৫৩ সালে ডি ব্যারোজ অঙ্কিত মানচিত্রে হাওড়া জেলার কয়েকটি স্থানের নাম পাওয়া যায়। ১৭৭৯-৮০ সালের রেনেলের মানচিত্রেও বেতোড় ও শিবপুর অঞ্চলের নাম পাওয়া যায়।
আধুনিক যুগ
thumb|পুরনো হাওড়া পুল ও হাওড়া স্টেশন বিংশ শতাব্দীর পূর্বে পৃথক জেলা হিসেবে হাওড়ার কোনো অস্তিত্ব ছিল না। ১৭৬০ সালে এই অঞ্চলটি বর্ধমানের অন্তর্গত হয়। ১৭৬৫ সালে ইস্ট ইন্ডিয়া কোম্পানি বাংলা-বিহার-উড়িষ্যার দেওয়ানি লাভের পর হাওড়া ব্রিটিশদের অধিকারভুক্ত হয়। ১৭৯৫ সালে বর্ধমান জেলা থেকে হুগলি জেলাকে পৃথক করা হয়। হাওড়া জেলা সেই সময় হুগলি জেলার অন্তর্গত ছিল। ১৯১৭-১৮ সালে ফৌজদারি বিচারের ক্ষেত্রে হাওড়া জেলা হুগলি জেলা থেকে পৃথক ছিল। অবশ্য রাজস্ব ও দেওয়ানি বিচারের ক্ষেত্রে সেই সময়ও এই জেলা হুগলি জেলারই অন্তর্গত ছিল। ১৯৩৮ সালের ১ জানুয়ারি হাওড়া জেলা একটি পূর্ণাঙ্গ স্বতন্ত্র জেলার মর্যাদা পায়। স্বাধীনতার পরও হাওড়া জেলা বর্ধমান বিভাগের অন্তর্গত ছিল। ১৯৬৩ সালে এই জেলা প্রেসিডেন্সি বিভাগের অন্তর্ভুক্ত হয়। ১৯৬৫ সালের ২৪ জুলাই হাওড়া শহর কলকাতার ন্যায় হাওড়া পৌরসংস্থা বা মিউনিসিপ্যাল কর্পোরেশনের মর্যাদা পায়।